*Projekts*

**Informatīvais ziņojums**

**“Par Latvijas Republikas valdības un Eiropas Inovāciju un tehnoloģiju institūta saprašanās memorandu”**

Informatīvā ziņojuma “Par Latvijas Republikas valdības un Eiropas Inovāciju un tehnoloģiju institūta saprašanās memorandu” (turpmāk – ziņojums) mērķis ir informēt Ministru kabinetu par līdzšinējo Latvijas dalībnieku un EIT sadarbību un nepieciešamību noslēgt Latvijas Republikas valdības un Eiropas Inovāciju un tehnoloģiju institūta saprašanās memorandu (turpmāk – memorands). Ziņojums izstrādāts, pamatojoties uz Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 58.punktu.

**Eiropas Inovāciju un tehnoloģiju institūts**

Eiropas Inovāciju un tehnoloģiju institūts (turpmāk – EIT) izveidots, pamatojoties uz Eiropas Parlamenta un Padomes 2008. gada 11. marta regulu (EK) Nr. 294/2008 par Eiropas Inovāciju un tehnoloģiju institūta izveidi[[1]](#footnote-1). EIT mērķis ir sekmēt ilgtspējīgu ekonomisko izaugsmi un konkurētspēju, stiprinot dalībvalstu un Eiropas Savienības (turpmāk – ES) spējas inovāciju jomā, īstenojot aktivitātes. EIT ir ES iestāde ar Kopienas struktūru, un tā ir tiesību subjekts. EIT visās dalībvalstīs ir visplašākā tiesībspēja, ko šo valstu tiesību akti paredz juridiskām personām. EIT papildina Eiropas Kopienas un valstu pastāvošo politiku un iniciatīvas, veicinot zinību triādes – augstākās izglītības, pētniecības un inovāciju – integrāciju visā ES. EIT finansē no ES vispārējā budžeta iemaksas un no citiem privātiem un publiskiem avotiem.

EIT stratēģiskā inovāciju programma laikposmam no 2014. līdz 2020. gadam[[2]](#footnote-2) (turpmāk – SIP) nosaka EIT prioritātes laikposmam no 2014. līdz 2020. gadam, kā arī EIT darbības noteikumus, Eiropas politikas veidotāju noteiktai EIT stratēģiskās koordinācijas īstenošanai, vienlaikus nodrošinot institūtam ievērojamu autonomiju tādos jautājumos kā noteikto mērķu sasniegšanas veidi un līdzekļi, kas caur Zināšanu un inovāciju kopienām *(Knowledge and Innovation Communities)* (tupmāk – KIC), veicina uzņēmumu, izglītības un pētniecības iestāžu sadarbību, lai radītu inovācijai un uzņēmējdarbībai labvēlīgu vidi ES. Uz 2020. gada decembri darbojās 8 KIC – *Climate-Kic, Digital, Food, Helath, InnoEnergy, Manufacturing, RawMaterials,* un *Urban Mobility.* Šobrīd Koordinētas sadarbības nodrošināšanai, EIT aicina ES dalībvalstis slēgt valdības līmeņa saprašanās memorandus ar EIT, kas nodrošina informācijas apriti un padziļinātas sadarbības īstenošanu.

EIT un Latvijas Republikas valdības sadarbības memoranda parakstīšana ir būtisks solis sadarbības attīstīšanā ar EIT, kas veicinās KIC līdzatrašanās centra izveidi Latvijā. Memorands nodrošinās savlaicīgu informācijas apmaiņu, fokusējot aktivitātes Latvijas Viedās specializācijas stratēģijas[[3]](#footnote-3) (turpmāk – RIS3) jomās.

**Līdzšinējā Latvijas dalībnieku un EIT sadarbība**

Šobrīd Latvijas dalībnieku iesaiste EIT KIC aktivitātēs pamatā notiek caur Reģionālo inovācijas shēmu *(Regional Innovation Scheme)* [[4]](#footnote-4) (turpmāk - RIS), saņemot finansējumu no EIT koordinācijas un atbalsta un kapacitātes stiprināšanas aktivitātēm.

EIT inovācijas mezgli *(EIT Innovation Hubs*) (turpmāk – mezgli), atbalsta KIC attīstību un īsteno aktivitātes dalībvalstīs. Latvijā šobrīd aktīvi darbojas 3 mezgli, kā arī mazāk aktīvi darbojās pārējie EIT KIC.

2019. gadā EIT sadarbībā ar Izglītības un zinātnes ministriju un Rīgas Tehnisko universitāti organizēja plaši apmeklētu pasākumu “EIT informācijas diena”[[5]](#footnote-5), kas veicināja zinātnisko institūciju un augstākās izglītības iestāžu interesi par EIT programmām.

EIT KIC aktivitātes Latvijā:

1) “EIT Climate-KIC”[[6]](#footnote-6): Klimata inovāciju virzītājs Eiropā un ārpus tās.

“EIT Climate-KIC” aktivitātes Latvijā īsteno RTU Dizaina fabrikas „EIT Climate-KIC HUB Latvia”[[7]](#footnote-7). Aktivitātes tiek īstenotas divos virzienos – uzņēmējdarbības atbalsta un izglītības programmas.

2) “EIT Digital”[[8]](#footnote-8): Stiprai digitālai Eiropai

Sadarbību ar “EIT Digital” Latvijā īsteno jaunuzņēmumu akselerators „Startup Wise Guys”[[9]](#footnote-9), kā arī Latvijas Universitāte.

3) “EIT Food”[[10]](#footnote-10)

Sadarbību ar EIT Food īsteno RTU Dizaina fabrikas „EIT Food HUB Latvia”[[11]](#footnote-11) sadarbībā ar Rīgas Stradiņa universitāti, Latvijas Lauksaimniecības universitāti, Pārtikas un veterināro dienestu un Pārtikas drošības, dzīvnieku veselības un vides zinātnisko institūtu BIOR.

4) “EIT Health”[[12]](#footnote-12): Kopīga virzība veselīgai Eiropai

Rīgas Stradiņa Universitāte piedalās EIT Health KIC RIS aktivitātē, kurā darbojās 14 institūcijas no 13 valstīm[[13]](#footnote-13).

5) “EIT InnoEnergy”[[14]](#footnote-14): Ilgtspējīgu enerģijas inovāciju sekmēšana

2018. gadā tika parakstīts sadarbības memorands starp EIT InnoEnergy un Ekonomikas ministriju[[15]](#footnote-15) ar mērķi Latvijā nodrošināt inovatīvu enerģētikas un viedu risinājumu projektu īstenošanu. SIA “Attīstības projektu institūts” [[16]](#footnote-16) vada „EIT InnoEnergy” mezglu (“hub”) Latvijā. Dažādu “EIT InnoEnergy” aktivitāšu veiksmes piemēri ir uzņēmumi HYGEN, ALINA, PVStream un Energo Plus.

6) “EIT Raw Materials”[[17]](#footnote-17): Izejvielu iegūšanas pārvēršana par Eiropas priekšrocību

RTU, Kauņas Tehnoloģiju universitāte un Tallinas Tehnoloģiju universitāte 2019.gada septembrī vienojās par zināšanu un inovāciju kontaktpunkta „EIT RawMaterials Baltic Hub”[[18]](#footnote-18) dibināšanu RIS ietvaros.

**Memoranda īstenošana**

Memoranda slēgšana ir būtisks solis, lai veicinātu EIT KIC līdzatrašanās centra[[19]](#footnote-19) (co-location centre) izveidi Latvijā un Latvijas dalībnieku sekmes kļūt par partneri (core partner) kādā KIC. Memoranda neesamība kavē sasniegt potenciālu starptautiskās sadarbības zinātnes un inovācijas jomās, kā arī lielāku EIT finansējuma piesaisti.

Ņemot vērā līdzšinējo sadarbību ar EIT, augsto zinātnisko institūciju aktivitāti EIT KIC, kā arī EIT ciešo sasaisti ar nākošo ES pētniecības un inovāciju ietvarprogrammu “Apvārsnis Eiropa”[[20]](#footnote-20), memorandu Latvijas Republikas valdības pusē parakstīs Izglītības un zinātnes ministrs. Izglītības un zinātnes ministrija ir atbildīgā institūcija memoranda īstenošanā Latvijas pusē un Ekonomikas ministrija ir līdzatbildīgā institūcija.

Uz memoranda pamata plānots veidot nacionālo memoranda darbības plānu (turpmāk – darbības plāns), kas nepieciešams, lai īstenotu sadarbības aktivitātes sinerģiski ar izaugsmes prioritātēm, kas definētas Latvijas Viedās specializācijas stratēģijā, Zinātnes, tehnoloģijas attīstības un inovācijas pamatnostādnēs 2014. – 2020.gadam, un Zinātnes, tehnoloģijas attīstības un inovācijas pamatnostādnēs 2021. – 2027. gadam. Darbības plānu īstenos Izglītības un zinātnes ministrijas nozīmēta valsts zinātniskā institūcija – atvasināta publiskā persona.

**Turpmākā rīcība**

1. Izglītības un zinātnes ministram nodrošināt memoranda parakstīšanu uz pilnvarojuma vēstules pamata.

Iesniedzējs:

Izglītības un zinātnes ministre I. Šuplinska

Vizē:

Valsts sekretārs J. Volberts

Blūms 67047798

[Aleksandrs-martins.blums@izm.gov.lv](mailto:Aleksandrs-martins.blums@izm.gov.lv)

1. https://eur-lex.europa.eu/legal-content/EN/TXT/?uri=CELEX%3A02008R0294-20140101 [↑](#footnote-ref-1)
2. Eiropas Parlamenta un Padomes 2013. gada 11. decembra Lēmumam Nr. [1312/2013/ES](http://eur-lex.europa.eu/eli/dec/1312/2013/oj/?locale=LV) par Eiropas inovāciju un tehnoloģiju institūta (*EIT*) stratēģisko inovāciju programmu: *EIT* ieguldījums inovācijas veicināšanā Eiropā (Eiropas Savienības Oficiālais Vēstnesis, 2013. gada 20. decembris, Nr. L 347); [↑](#footnote-ref-2)
3. https://www.izm.gov.lv/lv/viedas-specializacijas-strategija [↑](#footnote-ref-3)
4. https://eit.europa.eu/our-activities/eit-regional-innovation-scheme-ris [↑](#footnote-ref-4)
5. https://www.rtu.lv/lv/universitate/masu-medijiem/zinas/atvert/eit-informacijas-diena-2019-informes-par-atbalsta-rikiem-inovacijam [↑](#footnote-ref-5)
6. https://www.climate-kic.org/ [↑](#footnote-ref-6)
7. https://www.rtu.lv/lv/zinatne/dizaina-fabrika/climate-kic [↑](#footnote-ref-7)
8. https://www.eitdigital.eu/ [↑](#footnote-ref-8)
9. https://startupwiseguys.com/ [↑](#footnote-ref-9)
10. https://www.eitfood.eu/ [↑](#footnote-ref-10)
11. https://www.rtu.lv/lv/zinatne/dizaina-fabrika/eit-food [↑](#footnote-ref-11)
12. https://eithealth.eu/ [↑](#footnote-ref-12)
13. https://www.rsu.lv/en/international-cooperation/eit-health-hub [↑](#footnote-ref-13)
14. https://www.innoenergy.com/ [↑](#footnote-ref-14)
15. https://www.em.gov.lv/lv/jaunums/parakstits-sadarbibas-memorands-starp-ekonomikas-ministriju-un-innoenergy [↑](#footnote-ref-15)
16. http://www.projekti.lv/lv/ [↑](#footnote-ref-16)
17. https://eitrawmaterials.eu/ [↑](#footnote-ref-17)
18. https://eitrawmaterials.eu/regional-center-baltic/ [↑](#footnote-ref-18)
19. https://eit.europa.eu/map-types/co-location-centre-clc [↑](#footnote-ref-19)
20. EIROPAS PARLAMENTA UN PADOMES REGULA par pētniecības un inovācijas pamatprogrammas "Apvārsnis Eiropa" izveidi un dalības un rezultātu izplatīšanas noteikumiem (Eiropas Savienības Oficiālais Vēstnesis, 2018. gada 7. jūnijs, Nr. L 435) [↑](#footnote-ref-20)